# Datolinjen

Længst nede i &kphotoalbum;s hovedvindue finder du datolinjen (se ). Som navnet angiver viser den datostatistik for billederne i din database.

## Datolinjen

De enkelte bjælker angiver hvor mange billeder der er indefor den givne periode. I figuren for oven kan du se at der er 261 billeder fra januar 2005. Bjælkerne indkoder to slags information, nemlig hvor mange billeder der har en nøjagtig dato indenfor den givne periode, og hvor mange som overlapper den givne periode. Et billede som har en dato som angiver 2005 regnes som overlappende for alle måneder i 2005, mens et billede fra 24. januar 2005 regnes som en nøjagtig dato for januar 2005. Nøjagtige matchninger vises med grønt, mens unøjagtige matchninger vises med gult. Således er der 86 billeder som regnes nøjagtigt under december 2004, og 61 som regnes med overlap. (Jeg kan afgøre antallene ved at holde musen over et givet interval, eftersom det viser antallene i statuslinjen).

Datolinjen tilbyder et antal forskellige opløsninger, hvor hver bjælke viser forskellige tidsintervaller. Intervallen er år, måneder, uger, dage, timer og 10 minutter. viser en del af min database hvor hver bjælke kun viser 10 minutter.

## Datolinjen som viser 10-minutersintervaller

Datolinjen er interaktiv på to måder. For det første kan du navigere i miniaturebilledvisningen fra databasen: At vælge en dato panorerer miniaturebilledvisningen så det første billede fra den dato vises. For det andet, når du navigerer i miniaturebilledvisningen, opdateres datolinjen så den viser datoen for billederne som for øjeblikket vises.

Du kan også tegne et interval op i datolinjen. Du gør det ved at holde musen nede og trække i datolinjens linealdel, dvs. på tidsstemplerne. Når du vælger et interval, viser miniaturebilledvisningen kun billeder fra dette interval. Du annullerer en markering ved at klikke på annulleringsknappen på venstre side af datolinjens bjælkedel.